b"\n_START_ARTICLE_\nL\xc3\xadnia Schuster\n_START_PARAGRAPH_\nLa l\xc3\xadnia Schuster va ser una l\xc3\xadnia de fortificacions constru\xc3\xafda a Luxemburg una mica abans de la Segona Guerra Mundial. Va ser anomenada aix\xc3\xad per l'encarregat de construir-la, el luxemburgu\xc3\xa8s Joseph Schuster._NEWLINE_La l\xc3\xadnia consistia principalment en blocs de formig\xc3\xb3 i reixes de ferro als ponts de la frontera amb Alemanya. Terra endins, tamb\xc3\xa9 es van bloquejar algunes carreteres que duien a Fran\xc3\xa7a i Alemanya. Durant la Segona Guerra Mundial, la l\xc3\xadnia no va causar gaires problemes a la Wehrmacht: les reixes de ferro es van eliminar, i els blocs de ciment i els blocatges de carretera, simplement, van ser volats."